Държавен вестник, бр. 50, 2002 г., стр. 42

С Т Р .  42
Д Ъ Р Ж А В Е Н   В Е С Т Н И К
Б Р О Й  50
При един и същ вид работа, например ремонт (виж
подгрупа 52 на класификация “Вид работа”), имаме
различно специфично физическо действие—ръчно. За-
дачата може да бъде изпълнена по различен начин—с
ръчен инструмент (например да се завие нещо с отверт-
ка—подгрупа 21) или на ръка без употребата на ръчен
инструмент—подгрупа 42.
И в двата случая работникът може да има в ръката
си инструмент, например отвертка, но в първия случай
тя се използва за завинтване на нещо—подгрупа 21,
докато във втория само е взета и задържана в ръка, без
да се използва в момента на злополуката—подгрупа 41.
При боравенето с предмети може да се използват
освен ръцете и други части на тялото, например краката.
д) група 50 “Пренасяне на ръка” (подгрупи 51—59)
Тази група се използва, когато предметът/тите се
пренасят на ръка без помощта на превозно средство.
Посоката на движение на предмета определя коя под-
група да бъде използвана. Например: подреждане вър-
ху етажерка—вертикално пренасяне (подгрупа 51); бу-
тане на лек автомобил в гараж—хоризонтално прена-
сяне (подгрупа 52). Ако се носи нещо на ръка или на
рамо, например носилка с болен, фотьойл, или се пре-
нася кутия от едно място на друго—подгрупа 53.
Пример за разликата между групи 40 и 50—механик
в гараж демонтира колело на автомобил. След като е
развил гайките, той взема колелото в ръка—подгрупа
41 “Вземане в ръка—хващане”. Един път освободено от
щифтовете, колелото трябва да се свали и постави на
земята—подгрупа 51 “Вертикално пренасяне”. Тази
подгрупа показва движение от горе на долу. След като
колелото е сменено, то трябва отново да се повдигне, за
да се постави на щифтовете—подгрупа 51. След като
колелото вече е на щифтовете—подгрупа 43 “Закрепва-
не, закачване, издигане, монтиране—вертикално”.
е) група 60 “Движение” (подгрупи 61—69)
Тази група трябва да се използва, когато пострада-
лият е в движение по време на злополуката.
Подгрупа 61 се използва само когато пострадалият
се придвижва със собствени сили—ходи или тича, дори
да е направил само една крачка. Тази подгрупа също се
използва, когато пострадалият върви или тича, слиза
или се качва по стълбище.
Подгрупа 62 се използва, когато пострадалият вли-
за или излиза от автомобил, влак, кабина на машина
или част от оборудване.
Подгрупа 63 трябва да се използва, когато постра-
далият се придвижва, като скача или прескача, докато
подгрупа 64 се използва, когато пострадалият пълзи
или се катери по подвижна стълба, дърво или въже.
Подгрупа 67 се използва, когато пострадалият дви-
жи ръцете и краката си на място, оглежда се наоколо,
повдига глава или предприема по-сложни серии от
физически действия, без да променя местоположение-
то си, например: облича се, съблича се, къпе се, мие се.
Тази подгрупа трябва също да се използва, когато пос-
традалият се опитва безуспешно да хване нещо (пред-
мет). Обратно, когато пострадалият взема или хваща
предмета—подгрупа 41 “Вземане в ръка, задържане,
хващане, поставяне—хоризонтално”.
ж) група 70 “Присъствие”
Тази група се използва само тогава, когато постра-
далият не прави физически нищо друго, освен да при-
съства на работното си място: седи зад бюро, на събра-
ние е, събеседва с клиент, обядва и т.н.
Присъствието като пътник в превозно средство обаче
се класифицира в подгрупа 33 “Пътуване с превозно
средство”.
Когато се определя специфичното физическо дейс-
твие на човек, който играе с деца в детска градина или
в училище, или се грижи за пациент в болница, трябва
да се подходи индивидуално. Например: той взема в
ръка играчка (подгрупа 41), носи някое изморено или
болно дете (подгрупа 53), вдига болен на носилка (под-
група 59) и т.н.
ОТКЛОНЕНИЕ
Припомняне на определението
Тази класификация описва отклоненията от нормал-
ните действия (условия). Това са отклонения от изиск-
ванията на нормативни актове, от правила, установени
от осигурителя, от кодекси за добра практика, от оби-
чайни правила за действия и поведение и т.н.
Подход
Ако има няколко тясно свързани последователни
събития, то се регистрира последното отклонение (това,
което е станало най-близко във времето до контакта,
причинил увреждането). Да си представим лаборант,
който държи колба с корозивно действаща течност. Той
я изпуска (отклонение 44—“Загуба на контрол (пълна
или частична) върху предмет”). Колбата се счупва (от-
клонение 32—“Счупване, разрушаване, водещи до изх-
върляне на отломки и парчета (от дърво, стъкло, ме-
тал, камък, пластмаса и др.”). Корозивно действащата
течност се излива и опръсква пострадалия (отклонение
22—“Течно състояние—протичане, прокапване, изти-
чане, изплискване, изпръскване” ), който получава из-
гаряния (начин на увреждане 16—“Контакт с опасни
вещества—по/през кожата или очите). Има три после-
дователни отклонения с еднаква важност, но злополу-
ката ще се класифицира по последното от тях (подгрупа
22), защото то е най-близко до контакта, причинил ув-
реждането. Логично е, че опръскването с течността е
причинило изгаряния на пострадалия.
Класификацията има следната структура:
Групи 10—30 Отклонението обикновено е извън кон-
трола на пострадалия и се дължи главно
на проблеми в оборудването
Групи 40—50 Пострадалият загубва, пълно или частич-
но, контрол върху нещо (включително
паданията)
Групи 60—70 Движение на тялото
Група 80
Пострадалият, друг човек или животно
са активни участници в злополуката
Необходимостта от ясни и недвусмислени критерии
е причина от класификацията да се извадят групи като
“обемисто, тежко, несъразмерно оборудване”.
a) група 10 “Отклонение поради проблем с електри-
чество, експлозия, пожар” (подгрупи 11—19)
Тази група трябва да се използва при отклонение
поради проблем с елекричеството (включително ста-
тичното електричество), експлозия или пожар. Тази
група включва всички видове електрически изпразва-
ния (разряди), както и смущенията, причинени от ста-
тично електричество.
Подгрупа 11 трябва да се използва, когато откло-
нението поради неизправност в електрическите уред-
би или съоръжения създава електрическа дъга, което
води до индиректен допир с опасен електрически ток
(включително мълния). Пострадалият не е във физи-
чески допир с материалния фактор, който при норма-
лен режим или при отклонение от този режим е под
напрежение.
Подгрупа 12 трябва да се използва, когато отклоне-
нието поради проблем с електричеството води до ди-
ректен допир с предмети или съоръжения, които обик-
новено не са под напрежение. При тези случаи постра-
далият влиза във физически (директен) допир с мате-
риалния фактор.
Класифицираният материален фактор е обектът,
през който протича електрически ток, а не самият елек-
трически ток. По същия начин, при експлозия и пожар,
се класифицира материалният фактор, който експло-
дира или се запалва.
Тази група не трябва да се използва, ако последното
отклонение е изпаряване, образуване на дим и т.н., то-
гава се използва група 20 (подгрупи 21—29).
б) група 20 “Отклонения поради препълване, преоб-
ръщане, протичане, изтичане, изпаряване, емисия” (под-
групи 21—29)